एक माह पहले हुए विवाद का बदला लेने के लिए पूर्व फौजी के बेटे पर सुए ब्लेड से हमला
रोहतक | एकमाह पहले हुई कहासुनी का बदला लेने के लिए कारौर के युवकों ने बाबा मस्त नाथ मठ पर मेला देखने आए रिटायर्ड फौजी के बेटे पर सुओं ब्लेड से हमला कर लहूलुहान कर दिया। लोगों के इकट्ठा होने पर आरोपी मौके से फरार हो गए। राहगीरों ने घायल को पीजीआई में भर्ती कराया। पुलिस ने पीड़ित के बयान पर चार नामजद सहित सात हमलावरों के खिलाफ केस दर्ज कर मामले की जांच शुरू कर दी है। गांव खरावड़ निवासी नरेंद्र(16) ने बयान में कहा है कि वह खरावड़ स्कूल में 12वीं में पढ़ता है। पिता नरेंद्र आर्मी से रिटायर है। एक माह पहले वह एक दोस्त के साथ स्वामी नित्यानंद पब्लिक स्कूल रोहतक के वार्षिकोत्सव में गया था जहां उसकी कहासुनी कारौर निवासी विकास, प्रदीप, रोहित से हो गई। सोमवार शाम साढ़े 7 बजे वह दोस्त प्रवेश के साथ बाबा मस्त नाथ मेले मे आया था। जब वह मेले के अंदर था तो विकास, प्रदीप, रोहित मोहित तीन अन्य लड़कों के साथ आए। दो के हाथ में सुआ एक के हाथ में कटर ब्लेड था। युवकों ने उसे पकड़ लिया और हमला कर दिया।
hin_Deva hin_Deva